Home -- Aymara -- Perform a PLAY -- 146 (Speaking stones 1)
146. Parlïr kalanaca 1
¿Cunanacas tantaña güstam? ¿Sencillonaca inas anatañanaca? Timon estantepajj kalanac phokhantatänwa.
Manuela: “¡Jiwaquisä! ¿Cawqhats jiquinta?”
Timo: “Qhayjja mä kollu patjjan jicjjatanta. Acjja tíojjäwa kherwat apanirapitu.”
Manuela: “Sapa kalajja mayjawa, coloranacatsa uqhamarac uñtapansa.”
Timo: “Jila part kalanacajja cunatejj utjcänjj uca pachajja uc amtayitu.”
¿Yatïyatat Abrahamajj (Biblian uñstirijja) kalanac tantaraquirïnjja? Janiw mä estanter uchcänti, ucataquejj sinti jachanacänwa. 4000 waranc nayrajja mä kawqha altaranac ankanacan amtasiñataqui luräna.
Manuela: “¿Cunats uc luräna?”
Mä jan armascayaw utjatayna jacäwipana ucampiw kalltatayna: Jacquir Diosaw Abrahamar parlatayna.
Diosan arupa: “¡Abraham! Marcama uqhamarac familianacana jaytam ucatjja mä marcatu uñacht’aycamajja ucar sarjjam.”
Abrahamajj janiw Diosar uñjcänti, ucampisa cuntï lurañapäcänjja khan ist’atayna: take cun jaytañapäna. Diosajj jakenacarojj take cun jaytañap mayi, cunapachatejj juc’ampinaca jupar churañ muni ucjajja.
Diosan arupa: “Mä machak orak uñacht’ayäma, jumatjja mä jach’a marca luräjja. Bendïcimawa uqhamarac sutimajj jach’äniwa.”
Janis Abrahamajj cawqhar thaqhi saratap yatcchïnsa, Sara esposap chict’atawa marcap jaytawayatayna.
Diosaruw creyïna, arsutap phokhäna. Jay sarcasinjja, Abrahamajj cawquïr oraketï jichhajj Israel sataquijja ucaruw puritayna.
¿Cuna pachas amuypachänti Diosajj jupa toke mä nación lurañ munatapa, cawquïritejj kheparojja Jesús Khespiyirisa jutañapjja?
Uca jan uñt’at orakenjja Abrahamajj uñt’at aru wastat ist’atayna.
Voz de Dios: “Aca orakjja wawanacamaruw churäjja.”
Jichhajj Abrahamajj sumpin yatjjäna. Chekpach thaqhi ajjllitayna. Puriñaparojj purjjataynawa. Nayrakatajja mä altar luratayna. Cawquïr kalanacatejj Diosaru uqhamarac arsutamacap amtaycänjja ucampiw luratayna.
Juc’am mankharojja jakha altar luratayna.
¿Cunjamäspas cuartoman kalanac tantañajja? Mä jisc’a kala sapa cuti Diosan luratap uñjasa uchasma. Uñacht’ayañataqui, cunapachatejj Diosajj oracionam ist’qui inas mä chijit imstam ucata. Uca kalanacajja Diosat amtayätam uqhamarac ch’amanchätamwa Diosamp sarascañamataqui.
Jutirinjja cunjamas Abrahaman sarnakatapajj uc cuent-täma.
Uñstirinaca: Parliri, Manuela, Timo, voz de Dios
© Copyright: CEF Germany
eng_Latn tur_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn eng_Latn